[bookmark: _GoBack]MTÜ Järvamaa Ühistranspordi Keskus juhatuse 29. septembri 2026.a. veebikoosoleku kokkuvõte:
1) Arutati Mäo Reisiterminali võimalikke edasisi arenguid seoses Mäo liiklussõlme ümberehitusega ja riigimaantee 2 Tallinn-Tartu-Võru-Luhamaa äärde uute bussipeatuste ja parkla rajamisega. Otsustati teha volikogudele ettepanek võõrandada enampakkumisel Mäo Reisiterminali hoonestusõigus.
2) Seoses vajadusega Mäo viadukti parklas rajada soojaku tüüpi reisiterminal, kus sees küte ja loodud olmeruumid ja head tingimused WC kasutamiseks, on vajalik sõlmida riigivara valitsejaga hoonestusõiguse leping ja leida vähempakkumisel võimalik hoonestaja. Rahalise katte uue terminali rajamiseks saaks olemasoleva terminali hoonestusõiguse võõrandamisest. Otsustati teha volikogudele ettepanek sõlmida Mäo viadukti parklas Mäo uue reisiterminali rajamiseks riigivara valitsejaga hoonestusõiguse leping.
3) Arutleti saabunud ettepanekut Paide-Türi bussiliikluse muutmiseks lähtuvalt rongiaegadest. Leiti, et analüüs võiks olla aluseks järgnevate sõiduplaanide koostamisel. Kuulates ära tegevdirektori põhjendused, miks bussiajad on selliste ajavahedega seatud, ei leidnud juhatus vajadust sõiduplaani muuta.


